Enebakk kyrkje

Enebakk kyrkje er ei langkyrkje i Enebakk kommune i Akershus fylke.

Denne steinkyrkja er frå mellomalderen, kanskje frå 1104 (900-årsjubileum vart feira i 2004). Ho vart vigsla den 12. mars og var i si tid vigd til den heilage Botolv. Kyrkja fekk vesttårn ca. 1300. Under ei omfattande vøling tidleg på 1500-talet vart delar av tårnet rive og tårnfoten lagt under tak. Oppå dette vart det oppført ein takryttar. Han vart fornya i 1622 og restaurert i 2009–10.

Trass i dette og nokre andre endringar er kyrkja framleis mykje prega av seinmellomalderen. Ho har òg ein god del gamalt inventar, om enn frå etter reformasjonen. Mellom anna er kyrkja kjent for å ha dei eldste kyrkjebenkene i Noreg som framleis er i vanleg bruk (frå 1634).

 Bakgrunnsstoff 



 Sigrid og Håkon Christie: Enebakk kirke i «Norges kirker»
 Kyrkjesøk om kyrkja
 Kunsthistorie.com om kyrkja
 Enebakk kyrkjelege fellesråd om kyrkja


 Fotnotar 

Kategori:Kyrkjer i Enebakk
Kategori:Norske kyrkjer frå 1100-talet
Kategori:Norske steinkyrkjer frå mellomalderen
Kategori:Kyrkjer i Nordre Follo prosti
Kategori:Langkyrkjer i Borg bispedømme
Kategori:Valkyrkjer i 1814
Kategori:Kulturminne i Enebakk
Kategori:Tusenårsstader
Kategori:Freda bygg i Akershus